PERSONALERETTENS KENDELSE (Første Afdeling)
26. september 2007
Sag F-52/05
Q
mod
Kommissionen for De Europæiske Fællesskaber
»Personalesag – tjenestemænd – formalitetsindsigelser og processuelle stridsspørgsmål – aktindsigt – undtagelse«
Angående: Søgsmål anlagt i henhold til artikel 236 EF og 152 EA, hvorved Q har nedlagt påstand dels om annullation af Kommissionens
stiltiende afvisninger af hendes ansøgninger om bistand, som blev indgivet af Q i henhold til vedtægtens artikel 24, og af
en begæring om foreløbige forholdsregler i forbindelse med den chikane, hun angiveligt har været udsat for, samt annullation
af karriereudviklingsrapporten for bedømmelsesåret 2003, dels en påstand om erstatning. Kommissionen har efterfølgende begæret
udeladelse af sætninger fra visse vidneberetninger, som blev medtaget i referaterne af vidneberetningerne, og som er vedlagt
som bilag til akterne vedrørende den administrative undersøgelse.
Udfald: Begæringen fra Kommissionen tages ikke til følge. Afgørelsen om sagens omkostninger udsættes.
Sammendrag
Retspleje –foranstaltninger med henblik på sagens tilrettelæggelse –akterne vedrørende den administrative undersøgelse videregivet af en institution til Fællesskabets retsinstanser –aktindsigt –begæring fra en institution om at udelade sætninger fra visse vidneberetninger –afvisning